Sektor modulu üzrə təlim materialı

- Taxta və bıçaqlar “ÇƏ” - çiy ət, “ÇT” - çiy toyuq, “ÇB” - çiy balıq, “ÇT” - çiy tərəvəz, “BƏ” - bişmiş ət, “BB” - bişmiş balıq, “BT” - bişmiş tərəvəz, “Ç” - çörək və “G” - göyərti kimi nişanlanmalıdır;
- Hazır qida məhsullarının hazırlanması və saxlanılması üçün paslanmayan poladqablardan istifadə edilməlidir. Alümin və düralümin qablardan yalnız qidanın hazırlanması və qısa müddət saxlama üçün istifadə edilir. Kompotlar paslanmayan polad avadanlıqlarda hazırlanır (Şəkil 1.46). Südün qaynadılması üçün başqa qab ayrılır;
- Yemək və çay qabları dəstlərinin miqdarı yemək qəbulu zamanı qabların əlavə yuyulması aparılmadan uşaqlara eyni vaxtda paylamanı tam təmin etməlidir.

Şəkil 1.46. Polad avadanlıqlarda hazırlanan kompot

Qida məhsullarının hazırlanması üçün əsasən, elektrik avadanlıqları (şirəçəkən, mikser və sürtkü maşını) və elektrik plitələrindən istifadə olunur (Şəkil 1.47, Şəkil 1.48 və Şəkil 1.49). Mətbəx mexaniki sorucu ventilyasiya sistemi ilə təchiz olunmalıdır (Şəkil 1.50).

Şəkil 1.47. Şirəçəkən | Şəkil 1.48. Mikser