Mətbəx avadanlıqları və onlara texniki xidmət
hazırlanmasında) qarışdırılır və yaxud qarışdırma biokimyəvi və kolloid kimi proseslərin (məsələn, xəmir kütləsinin alınması, qənnadı qarışığının çalınması və s.) baş verməsi ilə həyata keçirilir (Şəkil 1.19).
Şəkil 1.19. Xəmiryoğuran maşınlar

Xəmirin yastılanması

Çörək xəmirinin periodik işləyən, diyircəkli xəmir qazanına malik xəmiryoğuran maşınlarda porsiyalarla hazırlanması zamanı xəmir məqsədəuyğun surətdə yastılanmaya məruz qoyulur.

Xəmirin yastılanması - qıcqırma dövründə xəmirin qısamüddətli qarışdırılmasıdır, bunun məqsədi - xəmirin struktur-mexaniki xassələrinin yaxşılaşdırılmasıdır (daha böyük həcmli, xırda, nazikdivarlı və bərabər məsaməli içliyə malik çörəyin alınması).

Çörək xəmiri adətən bir-iki dəfə yastılanmaya məruz qoyulur. Onların sayı və davametmə müddəti bir sıra amillərdən asılıdır:

- un güclüdürsə, yastılanmanın sayı və müddəti bir o qədər çox, un zəifdirsə daha az olmalıdır (ya da ümumiyyətlə olmamalıdır);
- xəmirin qıcqırma müddəti nə qədər çox olarsa, qarışdırılmaların sayı da çox olmalıdır;
- un çıxımı nə qədər çox olarsa, az sayda qarışdırılma tətbiq edilməlidir.

Xəmirin tikələrə bölünməsi

Bu əməliyyat çörəyin verilmiş kütləsini təmin etməlidir. Yol verilə bilən kənaraçıxmalar ayrı-ayrı tikələrdə ± 1,5 %-dən artıq olmamalıdır. Bölünmə prosesi xəmirbölücü maşınlarda həcmi prinsiplə həyata keçirilir. Xəmirin müxtəlif üsullarla sıxılması (şnekli, vallı, pərli) zamanı onu tikələrə bölən qaytandan ayıran və xəmir tikələrini ştamplayan maşınlar mövcuddur.