Qənnadıçı-Şirniyyatçı

Çəkidən asılı olaraq kekslərin hazırlanma parametrləri aşağıdakılardır:

Xəmir çəkisi, Qram | Keksin çəkisi, Qram | Bişmə temperaturu °C | Bişirmə müddəti, Dəqiqə
112-114 | 100 | 210-220 | 18-20
220 | 200 | 200-210 | 25-30
550 | 500 | 180-190 | 45-50
1150 | 1000 | 160-170 | 60-65

Hazır məmulatın keyfiyyətinə qoyulan tələblər: forması - silindrşəkilli, tərəfləri - maili, yanıqsız və üzərinə şəkər kirşanı səpilmiş, kəsikdə - sarı, xırda məsaməli, xəmiri kövrək və kişmiş xəmirdə bərabər paylanmış, dadı - xoş və şirin.

“Bahar” keksi

Keksin hazırlanması üçün lazım olan xammal və yarımfabrikatlar:

un - 5592 qram; şəkər tozu - 1594 qram; kərə yağı - 1230 qram; yumurta - 1118 qram; preslənmiş maya - 224 qram. "Bahar" keksinin xəmiri "May" keksinin xəmiri kimi hazırlanır, amma kişmişlə birlikdə tərkibinə xırdalanmış meyvəli şəkərlər də əlavə edilir. Xəmir 109 qramlıq hissələrə bölünür. Onlar yağlanmış formalara yerləşdirilir və xəmirin tam gəlməsinə qədər saxlanılır. Yarımfabrikatın üstünə yumurta çəkilir, xırdalanmış qoz səpilir və sobada bişirilir.

Hazır məmulatların keyfiyyəti orqanoleptik göstəricilərlə qiymətləndirilir: üstü - xırdalanmış qoz və şəkər kirşanı səpilmiş; keks - silindrik formalı; tərəfləri - maili və yanıqsız; kəsik - sarı və xırda məsaməli; xəmiri kövrək; kişmiş və meyvəli şəkərlər xəmirdə bərabər paylanmış vəziyyətdə; dadı - xoş və şirin.

“Zebra” keksi Keksin hazırlanması üçün xammal və yarımfabrikatlar: yumurta - 4 ədəd (otaq hərarətində); şəkər tozu - 250 qram; süd - 250 ml (otaq temperaturunda); zeytun yağı - 250 ml; un - 250 qram; vanil tozu - 2 qram; qabartma tozu - 13 qram; tünd kakao - 26 qram. Hazırlanma qaydası: dərin bir qabda yumurta və şəkər tozu mikserlə rəngi açılana qədər çalınır. (Şəkil 3.31). Süd və yağ əlavə edilir və yaxşı qarışana qədər yüngülvari çalınır. Ayrı qabda un, vanil və qabartma tozu qaşıqla qarışdırılır. Unlu qarışıq tədricən yumurtalı qarışığa əlavə edilir və mikserlə ərzaqlar yaxşı qarışanadək çalınır (Şəkil 3.32). |  | Şəkil 3.31 Zebra keksi Şəkil 3.32. Xəmirin çalınması