Mətbəx avadanlıqları və onlara texniki xidmət

Şəkil 1.43. Çay dəstinin yuyulması |  | Şəkil 1.44. Südlü və yayumurtalı qabın yuyulması

Qida hazırlanan yer olduğu üçün mətbəxdə sanitariya-gigiyena tələblərinə ciddi riayət etmək lazımdır. Burada işləyənin şəxsi gigiyenası və yemək hazırlanan yer, iş masası, qabqacaq və ərzaqların təmizliyi tam qaydasında olarsa, keyfiyyətli və xeyirli qida hazırlamaq olar.

### 1.3. Mətbəx ləvazimatlarına istehsalçının təlimatlarına uyğun texniki qulluq qaydalarını müvafiq qaydada izah edir

Mətbəx ləvazimatlarına texniki qulluq qaydaları

Mətbəxdə işin təşkili və avadanlıqlarla təchizatı və saxlanması tələbləri ictimai iaşə müəssisələri, qida məhsulları və ərzaq xammalının hazırlanması və emalına dair sanitariya normaları, eləcə də iş zamanı əməyin mühafizəsi üzrə təlimatlara uyğun olmalıdır.

Texnoloji avadanlıqlar, ləvazimatlar, alətlər, qablar və qablaşdırma avadanlıqları sanitariya qaydalarına uyğunluq haqqında sanitar-epidemioloji rəyə malik olan materiallardan hazırlanmalı, eləcə də xammal və hazır qida məhsulları üçün nişanlanmalıdır.

Texnoloji proses zamanı xammal və hazır qida məhsullarının təmasına yol verilmir. İstehsalat avadanlığına və hazırlıq ləvazimatlarına olan tələblər aşağıdakılardan ibarətdir: Qida məhsullarının emalı üçün nəzərdə tutulan masalar paslanmayan polad və ya düralümin tərkibli sırf metaldan hazırlanmalı və çiy ət və balıq məhsullarının emalı üçün iş masalarının səthi sinklənmiş dəmir təbəqə ilə örtülməlidir; Çiy və hazır məhsulların doğranması üçün müxtəlif doğrama masaları və hamar yonulmuş, çatları və dəlikləri olmayan bərk növ ağacdan hazırlanmış doğrama taxtaları və bıçaqlar olmalıdır (Şəkil 1.45). Plastmas və preslənmiş fanerdən hazırlanan doğrama taxtalarının istifadəsinə yol verilmir; |  | Şəkil 1.45. Doğrama lövhələri