Qənnadıçı-Şirniyyatçı

Məhsulları verilmiş ölçüdə kəsmək üçün adi və qöfrəli bıçaqlar və qöfrəli tilləri olan diskli xəmirkəsənlərdən istifadə edilir (Şəkil 1.42). | Şəkil 1.42 Xəmirkəsən alət
Düz və qöfrəli qıraqları olan xəmirkəsən (dairəvi, ulduzvari, aypara, ürək, səkkizguşə və s.) qəliblərdən istifadə edilir (Şəkil 1.43). Bunlar paslanmayan metaldan hazırlanır. Xəmiri dairəvi formada kəsmək üçün kiçik ölçülü stəkan və qədəhlərdən də istifadə etmək olar. | Şəkil 1.43. Xəmirkəsən qəliblər
İşin sonunda bütün qəlib və bıçaqlar yuyulub qurudulur. Xəmirə şüşə qırığı düşməsin deyə stəkan və qədəhlərin bütövlüyü əvvəlcədən yoxlanılır. Fiqurlu xəmirkəsənlə kəsilmiş hazır məhsul bişirmə kağızı qoyulmuş soba sinisinə düzülür (Şəkil 1.44). | Şəkil 1.44. Hazır məhsulun siniyə düzülməsi