Mətbəx avadanlıqları və onlara texniki xidmət
II. Praktiki bacarıqların qiymətləndirilməsi
Praktiki tapşırıq 1 - Funksional təyinatından asılı olaraq mətbəxdə istifadə olunan texnoloji avadanlıqları kateqoriyalara qruplara bölmək
İstifadə edilməli resurslar
1. Qab, bıçaq, qazan, taxta qaşıq, soba, ətçəkən maşın, tava və doğrama lövhəsi;
2. Təyinatına görə alət və inventarlar (qaşıq).
Bu tapşırığın icrası üçün tələb olunan aşağıdakı cədvəldə əks olunan bacarıqlardan hansına sahib olduğunuzu Bəli, sahib olmadığınızı isə Xeyr ilə işarə edin.

Qiymətləndirmə ölçüsü | Bəli | Xeyir
1. Əməyin təhlükəsizlik qaydalarına diqqət etdinizmi? |  |
2. Gigiyenik qaydalara əməl etdinizmi? |  |
3. Texnoloji avadanlıqların təsir xarakterinə görə aparatlar və maşınlara bölünməsini diqqətdə saxladınızmı? |  |
4. Mətbəxdə istifadə olunan aparatların istilik və kütlə mübadiləsi və fiziki-kimyəvi və biokimyəvi proseslər yerinə yetirməsini nəzərdə tutdunuzmu? |  |
5. Mətbəxdə istifadə olunan avadanlıqlarda emal edilən məhsulun fiziki və kimyəvi xassələr və ya onun aqreqat vəziyyətinin dəyişməsini nəzərdə saxladınızmı? |  |
6. Mətbəxdə istifadə olunan aparatın işləməsi üçün müxtəlif işçi mayelər (soyuq və isti su) qaz, buxar,tüstü və istilik və soyuqluq amilinin olmasını nəzərdə saxladınızmı? |  |
7. Mətbəxdə istifadə olunan maşın və aparatın yüksək keyfiyyətli, etibarlı, az enerji və az material sərfli olmasını diqqətdə saxladınızmı? |  |
8. Mətbəx avadanlığının uzunömürlü və fasiləsiz işləməsi üçün onun əsas şərti olan mexaniki etibarlılığını nəzərdə saxladınızmı? |  |