Qida maddələri və qida zəhərlənmələri

Uzun müddət saxlanılan çəyirdək-meyvəlilərdən hazırlanmış mürəbbə və kompotların istifadəsi zamanı çəyirdəkli meyvəlilərin özəyi ilə zəhərlənmələr baş verir. Çəyirdəkli meyvələrin özəyi insan orqanizmində sianid turşusunu yaradan amiqdalin glikozit tərkibinə malikdir (Şəkil 3.13). Bu zəhərlənmənin qarşısını almaq üçün çəyirdəkli meyvələrdən hazırlanmış kompot və mürəbbələrin saxlanılma müddətinə əməl edilməlidir. |  | Şəkil 3.13. Çəyirdək-meyvəlilərdən hazırlanmış kompot
Çiy lobyada zəhərlənmə onun tərkibində istilik emalı nəticəsində dağılan fazin zəhərinin olması ilə izah olunur. Zəhərlənmənin qarşısını almaq üçün lobya yeməklərinin hazırlanması zamanı istilik emalı qaydalarına əməl edilməlidir (Şəkil 3.14). Kimyəvi maddələrlə zəhərlənmə - ağır metalların duzları ilə: Qurğuşun duzu - tərkibində qurğuşun olan qab-qacaqdan məhsullara keçir. Bu, əksər hallarda hazırlanma texnologiyasında pozulma baş vermiş saxsı qabdır (Şəkil 3.15); |  | Şəkil 3.14. Çiy lobyadan hazırlanmış yemək

Şəkil 3.15. Tərkibində qurğuşun olan qab

Sink duzu - yeməyin sinklənmiş qab-qacaqda bişirilməsi zamanı yaranır. Tərkibində üzvi turşular olan məhsullarla təmas zamanı bu metalın duzları məhsula keçir. Ona görə də sinklənmiş qab-qacaqdan yalnız dənəvər məhsulların saxlanılması və ya su üçün istifadə edilir (Şəkil 3.16); |  | Şəkil 3.16. Sinklənmiş qab