Qida maddələri və qida zəhərlənmələri
qaldırıcı-nəqliyyat mexanizmləri maşinistləri, poliqrafçılar və bu kimi şəxslərdir;

Dördüncü qrup işçilər - ağır fiziki əməklə məşğul olan: kənd təsərrüfatı işçiləri, ağac, neft və qaz emalı sənayesi işçiləri, metallurqlar, tökməçilər, yük maşınları sürücüləri və bu kimi şəxslərdir;

Beşinci qrup işçilər - xüsusi ağır əməklə məşğul olan: mədən fəhlələri, şaxtaçılar, metallurqlar, poladəridənlər, ağackəsənlər, betontökənlər, bənnalar, qazmaçılar, malyükləyən və mexanikləşdirilməmiş işlərdə məşğul olan şəxslərdir.

İctimai-iaşə müəssisələri sferasının işçiləri menyunun tərtib edilməsi və yeməyin kalorililiyinin hesablanması ilə məşğul olduqlarına görə yaşı, cinsi, çəkisi və iqlim şəraitindən asılı olaraq müxtəlif peşə qrupları işçilərinin gündəlik enerji itkisini orta hesabla tərtib etməyi bilməlidirlər:

- birinci qrup üçün - 2200-2800 kkal;
- ikinci qrup üçün - 2350-3000 kkal;
- üçüncü qrup üçün - 2500-3200 kkal;
- dördüncü qrup üçün - 2900-3700 kkal;
- beşinci qrup üçün - 3900-4300 kkal.

Qidalanmanın gündəlik rasionunun enerji dəyəri gündəlik enerji itkisi səviyyəsində olmalı və onu müəyyən etmək üçün yeməklərin tərkibinə daxil olunan ayrı-ayrı məhsulların enerji dəyəri əlavə edilməlidir (Şəkil 1.8).

Şəkil 1.8. Gündəlik rasionun enerji dəyəri