Mətbəx avadanlıqları və onlara texniki xidmət
8.
Tavanlar kir və nəm yığılmayacaq şəkildə təchiz edilməli, tavanların baxımı və təmiri periodik şəkildə aparılmalı və nəzarətdə saxlanılmalıdır;
9.
İş sahəsində ayrı-ayrı bölümlər, ayaqyolları və əl yuma yerləri, maye sabun və dezinfeksiya maddələri ilə təmin olunmalıdır;
10.
Pəncərələr kir yığılmayacaq şəkildə çürüməyə və qırılmağa davamlı materialdan hazırlanmalıdır. Pəncərələrin təmizlənməsi mütəmadi aparılmalıdır. Pəncərəaltından rəf kimi istifadə edilməməlidir. Çölə açıla bilən pəncərələrdə çöldən gələ biləcək ziyanvericilərin qarşısını almaq üçün xüsusi torlar yerləşdirilməlidir;
11.
Qapılar kir yığılmayacaq şəkildə çürüməyə və qırılmağa davamlı şəkildə təchiz edilməlidir. Üzü düz, su keçirməyən və təmizlənməsi və dezinfeksiya edilməsi asan həyata keçirilən xüsusiyyətdə olmalıdır;
12.
İş sahəsi lazımi avadanlıqla təmin olunmalı və üzərində qida məhsulları hazırlanan masa və doğrama taxtaları qırıq və ya çatlaqsız olmalıdır;
13.
İstifadə olunan alət və avadanlıqların yuyulması üçün yuma otaqlarında isti və soyuq su daima olmalı və yuyucu vasitələr ilə təmin olunmalıdır. Yumadan sonra alət və ya avadanlıqların yığılması üçün rəflər hazırlanmalıdır;
14.
Soyuducular və saxlama anbarlarında soyutma sistemləri daima işlək vəziyyətdə olmalı və sahədə olan rəflər mütəmadi olaraq təmizlik təlimatına əsasən silinməlidir. İstifadəsi müvəqqəti dayandırılan və ya təmizlik planında qeyd olunan periodda soyuducular əsaslı şəkildə təmizlənib yuyulmalıdır;
15.
Qida qalıqları və zibillərin atılması və daşınması üçün xüsusi zibil qutuları və yerlər təşkil edilməlidir.

Gigiyena və sanitar normalara uyğun mətbəx və şəxsi gigiyena qaydalarına riayət edən işçi heyəti təhlükəsiz qidanın təminatçısıdır.

Qida sənayesi və iaşə müəssisələrində mexaniki avadanlıqların tətbiqi əmək şəraitini yüngülləşdirmək və yaxşılaşdırmaqla yanaşı, həm də onun məhsuldarlığını yüksəldir və müəssisələrin sanitar rejimini əhəmiyyətli dərəcədə yaxşılaşdırır.

İaşə müəssisələri kütləvi qidalanma müəssisələri kimi qüvvədə olan normalara müvafiq olaraq mexaniki, yanacaq, ticarət və soyuducu avadanlıqlarla təchiz edilməlidir. Hazırda məhsulların kulinar emalı əvvəlcədən təyin edilmiş ayrıca texnoloji əməliyyatları, bir çox mexaniki prosesləri maşın və mexanizmlərin köməkliyi vasitəsi ilə həyata keçirilir. Texnoloji avadanlıqların yerləşdirilməsi onlara keçmə yolunu təmin etməli, bu zaman istehsal proseslərinin axınına əməl olunmalı, həmçinin texnoloji təhlükəsizlik qaydalarının yerinə yetirilməsinə riayət edilməlidir.

Mexaniki avadanlıqlar qida məhsulları ilə daimi əlaqədə olduğu üçün, onlar müəyyən sanitargigiyenik tələblərə cavab verməlidirlər. Belə ki, materialın təhlükəsizliyinə, konstruksiyanın sadəliyinə, sanitar emalının asanlığına, mexanizmlərin təyinatına və müəyyən olunmuş məhsullara görə onların istifadəsi asan olmalıdır.

İaşə müəssisələrində məhsulların mexaniki kulinar emalı zamanı ən çox ayrıca texnoloji əməliyyatı yerinə yetirən maşınlar tətbiq edilir. Məsələn, tərəvəzin emalı zamanı yuyucu, tərəvəz təmizləyən maşınlar, tərəvəzi doğramaq üçün maşın və s. istifadə olunur. Tərəvəz emalı üzrə mexanikləşdirilmiş axın xətti çox effektli və perspektivlidir. Bu xəttə yuma, təmizləmə, doğrama əməliyyatları və bəzən onların isti emalı üçün maşınlar daxildir. Əti və balığı emal edən zaman məhsulu xırdalayan, əti yumşaldan, qiymə qarışdıran, kotleti