Qənnadıçı-Şirniyyatçı

Süd və yumurta ağı ilə krem (Şarlotta) (Şəkil 2.3). Kərə yağı -100 qr. toz şəkər - 2 x.q, yumurta - 1 ədəd və süd - 2 x.q. Qazana süd və toz-şəkər tökülüb qaynayana qədər qızdırılır. Yumurta ayrı qabda köpüklənənə qədər çalınıb üzərinə az-az qaynar süd şərbəti əlavə edilir və fasiləsiz olaraq çalınır. Sonra qarışıq qaynayana qədər qızdırılır və otaq temperaturuna qədər soyudulur. Şərbət soyuyan müddətdə yağ yumşaldılır və köpmüş elastiki kütlə alınana qədər çalınır. Yağın üzərinə az-az südlü yumurtalı şərbət əlavə edilib 10-15 dəqiqə ərzində çalınır. Hazır krem köpmüş elastiki halda olmalıdır (Şəkil 2.4). Kərə yağı - 100 qr. toz-şəkər - 2 x.q. və yumurta - 1 ədəd Yumurta toz-şəkər ilə qarışdırılıb 45°C temperatura qədər soyudulanadək çalınır. Çalıntı az-az başqa qabda əvvəlcədən yumşaldılmış elastikli yağ əlavə edilməklə köpmüş krem alınana qədər çalma davam etdirilir (Şəkil 2.5). 35%-li yağlı qaymaq - 1 st., şəkər kirşanı - 1 ç.q. və şəkərli vanilin - 2 qr. Soyudulmuş qaymaq soyuq qaba tökülür və həmin qabda içərisində soyuq su-buz qarışığı olan iri qabın içərisinə yerləşdirilib qatı köpüklü kütlə alınana qədər çalınır. Çalınma dayandırılmadan ona şəkər kirşanı əlavə edilir. Yaxşı çalınmış krem qarışığı çevrildikdə belə tökülmür. Krem hazır olan kimi istifadə olunmalı və məmulat soyuducuda saxlanmalıdır. Xamalı krem 30% yağlı xama - 1st., şəkər kirşanı - 4 x.q. və şəkərli vanilin - 0,5 ç.q. Kiçik qazana xama əlavə edilir və qazan buzlu su tökülmüş ləyənin içərisinə yerləşdirilib çalınmalıdır. Köpüklü kütlə alındıqdan sonra üzərinə şəkər kirşanı və vanilin əlavə etmək lazımdır. Belə krem üçün turşuma hiss olunmayan əla keyfiyyətli xama götürülməlidir. Xamalı krem tez xarab olur, bəzənmiş və ya işlənmiş məmulatı 2-3 saatdan çox saxlamaq olmaz (Şəkil 2.6). |  | Şəkil 2.3. Krem Şarlotta Şəkil 2.4 Krem Qlyasse Şəkil 2.5. Qaymaqlı krem Şəkil 2.6. Xamalı krem