Şirniyyat məmulatlarının hazırlanması

Çox çalındıqda piroq bişərkən içində çuxurlar əmələ gəlir. Əldə olunan kütlə nə çox qatı, nə çox duru olmalıdır (Şəkil 3.33). |  | Şəkil 3.33. Standartlara uyğun hazır xəmir
Bir hissənin üzərinə kakao tozu əlavə edilib qaşıqla yaxşı qarışdırılır. Sobanın temperaturu 180 dərəcə temperatura uyğun tənzimlənir. Diametri 23 santimetr olan dibi yapışmaz yumru tort formasının dibi və kənarları azacıq yağlanıb üzərinə perqament kağızı sərilir. Ağ qarışıqdan 3 yemək qaşığı götürülür və formanın ortasına əlavə edilir. Ortasına 3 qaşıq kakaolu qarışıq əlavə edilir (Şəkil 3.34). |  | Şəkil 3.34. Kakaolu qarışığın əlavə edilməsi
Qarışıqlar qurtarana kimi eyni şəkildə dayanmadan davam etdirilir (Şəkil 3.35). |  | Şəkil 3.35. Qarışığın ardıcıl surətdə əlavə edilməsi
Qarışıqları yaymaq və formanı tərpətmək olmaz. Xəmir öz-özünə yavaş-yavaş yayılır (Şəkil 3.36). Keks sobada 40 dəqiqə müddətində bişirilir. Soba ilk 20 dəqiqə ərzində heç açılmır, yoxsa keks şişməz. Keksin hazır olub-olmamasını yoxlamaq üçün içərisinə kibrit batırılıb çıxarılır. Çıxan kibritə xəmir yapışmayıbsa, keks hazırdır. Keks formadan çıxarılır və soyumağa qoyulur. İstəyə uyğun soyumuş keksin üzərinə şəkər kirşanı səpilir və ya şokoladlı qlazur yayıla bilər. |  | Şəkil 3.36. Hazır keks qarışığı