Şirniyyat məmulatlarının hazırlanması

### 3.2. Reseptə uyğun müxtəlif növ vaflilər üçün xəmirin hazırlanmasını nümayiş etdirir (əhatə olunanlar: laylı, laylı-şirin və vafli qatları üçün yarımfabrikatlar)

Reseptə uyğun müxtəlif növ vaflilər üçün xəmirin hazırlanması

Vafli - səthində müxtəlif bəzəkləri olan nazik biskvit növüdür. Vafli sözü mənşəyini holland sözü olan «waffel» gotürüb. Bu söz XVIII əsrdə waffle sözünə dəyişmiş və dilimizə bu şəkildə keçmişdir. Vafli qatları arasına daha çox krem, zövqə uyğun olaraq dondurma, giləmeyvə və s. içliklər də çəkilir. Vafli həmçinin digər qənnadı məmulatlarında da istifadə edilə bilər. Mayasız şəkər xəmirindən hazırlanan məhsullardan biri də vaflidir. Vafli xəmiri analoji olaraq blin xəmiri kimi hazırlanır, lakin daha çox məsaməli olsun deyə resepturaya yumşaldıcılar qatılır və intensiv olaraq çalınır. Xəmiri uzun müddət saxlamaq olmaz. Bişirilənə qədər xəmir aşağı temperaturda saxlanılmalıdır. Xəmir üçün orta yapışqanlığı olan undan (30%-ə qədər) istifadə olunması məsləhət görülür. Hazır xəmir kiçik porslar şəklində olur. Bəzi vaflilərin hazırlanma reseptinə daxil edilən şəkər, bitki yağı və yumurta sarısı xəmirin rütubətliliyini azaldır. Şəkərin əlavə edilməsi yüksək rütubətlilikdə vaflinin xırçıltılı olma xüsusiyyətini qoruyur (Şəkil 3.20).

Şəkil 3.20. Vafli

Yumurta sarısı vafli vərəqlərinin formalardan asanlıqla ayrılması və bişirilərkən köpmənin qarşısının alınmasına kömək edir. Laylı vafli qatı Xəmiri yoğurmaq üçün əvvəlcə xəmiryoğuran maşının dərin qabına yumurta sarısı, soda, duz, su (normanın 20%-i) yüklənib eyniadlı kütlə alınana qədər qarışdırılır (Şəkil 3.21). |  | Şəkil 3.21. Kütlənin qarışdırılması