Şirniyyat məmulatlarının hazırlanması
Şəkil 3.1. Yarpaq peçenyesi

Yarımfabrikatlar quru qənnadı listinin üzərinə qoyulur və bıçağın ucu ilə ağac yarpağının damarlarını xatırladan konturlar çəkilir (Şəkil 3.2). Yarımfabrikatlar sobada 230-240 dərəcə temperaturda 8-10 dəqiqə ərzində bişirilir (Şəkil 3.3). Peçenyenin keyfiyyətinə qoyulan tələblər aşağıdakılardır: Forması - yarpaqşəkilli; Üstü - deformasiyasız, kənarları düz, qabarıq; Rəngi - açıq-qəhvəyi və qızılı çalarlı; Xəmiri - kövrək; Dadı - xoş, şirin, hər şeydən əvvəl əlavə tamın olmaması. “Yumru” peçenyesi 1000 qram peçenyenin hazırlanması üçün lazım olan xammal və yarımfabrikatlar: un - 452 qram; şəkər kirşanı - 187 qram; marqarin - 375 qram; yumurta - 30 qram; vanil kirşanı - 2 qram; soda - 0,5 qram; amonium - 0,5 qram; səthə çəkmək üçün yumurta - 30 qram (Şəkil 3.4). |  | Şəkil 3.2. Formalara yarpaq konturlarının çəkilməsi Şəkil 3.3. Hazır yarpaq peçenyesi Şəkil 3.4. Yumru peçenye