Sektor modulu üzrə təlim materialı

6. Mətbəx qabları və qab- qacağın yuyulması və dezinfeksiyası qaydalarını tərtib edin | Əməyin təhlükəsizlik qaydalarına diqqət edin; Gigiyenik qaydalara əməl etməyi unutmayın; Qabların isti suda qab sabunu ilə yuyulması və təmiz su ilə yuyulmasını diqqətdə saxlayın; Qab-qacaqların təmizlənməsi üçün kimyəvi məhlullardan istifadə edin; Qabyuyan və qabları zədələrdən qorumaq üçün yuma zamanı qabları xüsusi fiksatorlar vasitəsi ilə bərkitməyi diqqətdə saxlayın; Qabyuyan maşında taxtadan hazırlanmış, sədəf qulplu və çox xırda qabların yuyulmamasını nəzərdə saxlayın; Qabları yuduqdan sonra dərhal qabyuyanı qablardan azad etməyin; Qabyuyan maşın dayandırıldıqdan 5-10 dəqiqə sonra qabları çıxarın; Taxta qabları dezinfeksiya edərkən yağ və güclü qoxuların aradan qaldırılması üçün limondan istifadəni diqqətdə saxlayın; Korroziyaya səbəb olduğu üçün çox miqdarda limon şirəsindən istifadə etməyin.
7. Mətbəx qablarına göstərilən sanitar-gigiyenik tələbləri qruplaşdırın | Əməyin təhlükəsizlik qaydalarına diqqət edin; Gigiyenik qaydalara əməl etməyi unutmayın; Mətbəxdə zədəli qablar, yemək artıqları və çirkli parça qırıqları saxlamayın; Qabları yumazdan əvvəl yemək artıqlarından təmizləyin; Qabyuyan maşın, soba və qaz plitələrinin təmizliyini diqqətdə saxlayın; Yemək hazırlamağa başlamazdan əvvəl, çiy ət, yaxud toyuq məhsullarına toxunduqdan sonra əlləri 20 saniyə fasiləsiz olaraq isti su və sabunla yuyun; Çiy əti doğrayarkən işlətdiyiniz bıçağı təmizləyib qaynar suda saxlayaraq dezinfeksiya edin; Sintetik və plastik qablardan təkrar istifadə etməyin; Konserv məhsullarını açmazdan əvvəl açacağınız yeri təmizləyin və konserv qabını yuyun; Mətbəx taxtasının təmizliyini diqqətdə saxlayın; Çiy ət, toyuq və balıq üçün işlətdiyiniz taxtadan salat üçün istifadə etməyin, yəni salat taxtasını ayırın; Doğrama lövhəsini fırça ilə yuduqdan sonra xlorlu su ilə də durulayın.