Qənnadıçı-Şirniyyatçı

Un məmulatların ətirləndirilməsi üçün cirədən istifadə edirlər. Cirə - çətirlilər fəsiləsindən olan ot bitkisinin meyvələridir. Toxumu güclü xoş ətrə və şirintəhər dada malikdir. Cirənin tərkibində 6%-ə qədər efir yağları mövcuddur (Şəkil 1.24). Qənnadı məmulatların ətirləndirilməsi üçün hildən istifadə edirlər. Hil - zəncəfil fəsiləsindən olan bitkilərin yetişməmiş, qurudulmuş meyvələridir. Hilin qabığının içində 9-15 toxum yerləşir, ədviyyəli qoxuya malikdir, tərkibində 8% efir yağları olması səbəbindən kəskin, acıtəhər dada malikdir. Hili şirniyyat müəssisələrinə bütöv və xırdalanmış halda gətirirlər (Şəkil 1.25). Qənnadı məmulatların ətirləndirilməsi üçün zəncəfildən istifadə edirlər. Zəncəfil - zəncəfil fəsiləsindən olan çoxillik tropik bitkinin qurudulmuş kökləridir. Xoş, özünəməxsus qoxuya və kəskin acı dada malikdir. Tərkibində 3%-ə qədər efir yağları mövcuddur (Şəkil 1.26). Qənnadı məmulatların ətirləndirilməsi üçün zirədən istifadə edirlər. Zirə - çətirlilər fəsiləsindən olan ikiillik bitkinin toxumudur. Toxumlar 3-8 millimetr qalınlıqda uzunsov-oval formaya malikdir. Yaşıltəhər rəngə malikdir. Dadı acıtəhər - ədviyyəli, çox ətirlidir. Zirənin tərkibinə 6% efir yağları daxildir. Zəfəran - krokus güllərinin qurudulmuş qönçələridir. Zəfəran ətir verən və rəngləyən maddə kimi istifadə olunur. Zəfəranın tərkibinə 0,6% efir yağları daxildir. Qurudulmuş zəfəran tünd-narıncıdan tünd-qırmızı rəngə qədər parlaq, dolaşıq saplara bənzəyir, güclü qoxuya və acıtəhər dada malikdir. Zəfəranı xəmirə yoğurma vaxtı - 1 kiloqram məmulata 0,1 qram həcmdə əlavə edirlər. Zəfəranı qurudurlar, əzirlər, üstünə qaynadılmış su və ya spirt tökürlər və 24 saat ərzində dəmləyirlər. Bundan sonra, məhlulu süzürlər və xəmirin bəzi növlərinin, xüsusilə, mayalı xəmirin hazırlanmasında istifadə edirlər. Süzdükdən sonra qalan çöküntünü ədviyyəli xəmirə ətir vermək üçün istifadə edirlər (Şəkil 1.27). | Şəkil 1.24. Cirə Şəkil 1.25. Hil Şəkil 1.26. Zəncəfil Şəkil 1.27. Zəfəran